CELEX: 62004TA0457
Language: et
Date: 2008-10-15 00:00:00
Title: Liidetud kohtuasjad T-457/04 ja T/223/05: Esimese Astme Kohtu 15. oktoobri 2008 . aasta otsus — Camar versus komisjon (Ühine turukorraldus — Banaanid — Üleminekumeetmed — Nõukogu määruse (EMÜ) nr 404/93 artikkel 30 — Komisjoni tegevusetuse tuvastanud kohtuotsus — Esimese Astme Kohtu otsuse täitmisest keeldumine — Tühistamishagi — Nõue mõista välja kohtuotsuse täitmist asendav rahaline hüvitis — Mittevaralise kahju hüvitamine — Komisjoni õigusvastane täitmisest hoidumine — Kahju hüvitamise hagi — Aegumistähtaja kulgemise katkemine — Euroopa Kohtu põhikirja artikkel 46 — Vastuvõetamatus)

6.12.2008   
            
            
               ET
            
            
               Euroopa Liidu Teataja
            
            
               C 313/27
            
         Esimese Astme Kohtu 15. oktoobri 2008. aasta otsus — Camar versus komisjon
   (Liidetud kohtuasjad T-457/04 ja T/223/05) (1)
   
   (Ühine turukorraldus - Banaanid - Üleminekumeetmed - Nõukogu määruse (EMÜ) nr 404/93 artikkel 30 - Komisjoni tegevusetuse tuvastanud kohtuotsus - Esimese Astme Kohtu otsuse täitmisest keeldumine - Tühistamishagi - Nõue mõista välja kohtuotsuse täitmist asendav rahaline hüvitis - Mittevaralise kahju hüvitamine - Komisjoni õigusvastane täitmisest hoidumine - Kahju hüvitamise hagi - Aegumistähtaja kulgemise katkemine - Euroopa Kohtu põhikirja artikkel 46 - Vastuvõetamatus)
   (2008/C 313/46)
   Kohtumenetluse keel: itaalia
   Pooled
   
      Hageja: Camar Srl (Firenze, Itaalia) (esindajad: advokaadid W. Viscardini, S. Donà ja M. Paolin)
   
      Kostja: Euroopa Ühenduste Komisjon (esindajad: L. Visaggio, hiljem F. Clotuche-Duvieusart, keda abistas advokaat A. Dal Ferro)
   Kohtuasja ese
   Kohtuasjas T-457/04 esiteks nõue tühistada komisjoni 10. septembri 2004. aasta kirjas sisalduv otsus keelduda täitmast liidetud kohtuasjades T-79/96, T-260/97 ja T-117/98: Camar ja Tico vs. komisjon ja nõukogu (EKL 2000, lk II-2193) Esimese Astme Kohtu poolt 8. juunil 2000 tehtud otsuse resolutiivosa punkti 1; teiseks nõue kohustada komisjoni täitma eespool viidatud kohtuotsuse Camar ja Tico vs. komisjon ja nõukogu resolutiivosa punkti 1 väljastamata sertifikaatide väärtuses täitmist asendava rahasumma maksmisega, ja kolmandaks nõue mõista komisjonilt välja mittevaralise kahju hüvitis; ning kohtuasjas T-223/05 nõue mõista komisjonilt ühenduse lepinguvälise vastutuse alusel välja hageja kantud kahju hüvitis.
   Otsuse resolutiivosa
   
               1.
            
            
               Tühistada komisjoni otsus, mis sisaldub põllumajanduse peadirektoraadi peadirektori 10. septembri 2004. aasta kirjas, milles keeldutakse täitmast liidetud kohtuasjades T-79/96, T-260/97 ja T-117/98: Camar ja Tico vs. komisjon ja nõukogu (EKL 2000, lk II 2193) Esimese Astme Kohtu poolt 8. juunil 2000 tehtud otsuse resolutiivosa punkti 1.
            
         
               2.
            
            
               Jätta kohtuasjas T-457/04 esitatud hagi ülejäänud osas põhjendamatuse tõttu rahuldamata.
            
         
               3.
            
            
               Jätta kohtuasjas T-223/05 esitatud hagi vastuvõetamatuse tõttu läbi vaatamata.
            
         
               4.
            
            
               Kohtuasjas T-457/04 kannavad Camar Srl ja komisjon mõlemad pool enda kohtukuludest ning pool teise menetluspoole kohtukuludest.
            
         
               5.
            
            
               Kohtuasjas T-223/05 kannab Camar ise oma ja komisjoni kohtukulud.
            
         
      (1)  ELT C 31, 5.2.2005.